**Ո Ր Ո Շ ՈՒ Մ N \_\_\_\_**

**ՄԵԳԱ ՕԼԻՄՊ ՍՊԸ-ԻՆ ԳՆՈՒՄՆԵՐԻ ԳՈՐԾԸՆԹԱՑԻՆ ՄԱՍՆԱԿՑԵԼՈՒ ԻՐԱՎՈՒՆՔ ՉՈՒԵՑՈՂ ՄԱՍՆԱԿԻՑՆԵՐԻ ՑՈՒՑԱԿՈՒՄ ՆԵՐԱՌԵԼՈՒ ՄԱՍԻՆ**

Ուսումնասիրելով 2023 թվականի օգոստոսի 1-ի Կադաստրի կոմիտեի (այսուհետ՝ Կոմիտե) կողմից կազմակերպված «ԿԿ-ԷԱՃԾՁԲ-24/02» ծածկագրով էլեկտրոնային աճուրդի հանձնաժողովի 2023 թվականի օգոստոսի 18-ի N 2 արձանագրությունը և հիմք ընդունելով «Գնումների մասին» ՀՀ օրենքի 35-րդ հոդվածի 1-ին մասը՝

**ՊԱՐԶԵՑԻ**

1. Կոմիտեի կողմից կազմակերպված «ԿԿ-ԷԱՃԾՁԲ-24/02» ծածկագրով էլեկտրոնային աճուրդի արդյունքում 2023 թվականի օգգոստոսի 18-ի հանձնաժողովի N 2 արձանագրությամբ ընտրված մասնակից է ճանաչվել Մեգա Օլիմպ ՍՊԸ-ն:

2. 2023 թվականի օգոստոսի 15-ին «Մեգա Օլիմպ» ՍՊԸ-ի e-auction համակարգով ծանուցվել է անհամապատասխանությունը շտկելու անհրաժեշտության մասին:

3. Գնումների գործընթացի կազմակերպման կարգը հաստատելու ՀՀ Կառավարության N 526-Ն որոշման 41-րդ կետի համաձայն Մեգա Օլիմպ ՍՊԸ-ին տրվել է մեկ աշխատանքային օր ժամկետ՝ անհամապատասխանությունները շտկելու համար, սակայն վերջինս չի շտկել:

4. Գնումների գործընթացի կազմակերպման կարգը հաստատելու ՀՀ Կառավարության N 526-Ն որոշման 42-րդ կետի համաձայն մասնակցի հայտը գնահատվել է անբավարար և մերժվել է:

Ելնելով վերոգրյալից և հիմք ընդունելով «Գնումների մասին» ՀՀ օրենքի 6-րդ հոդվածի 2-րդ կետի՝ (…լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում պատվիրատուի ղեկավարի պատճառաբանված որոշման հիման վրա:…), գնումների գործընթացի կազմակերպման կարգը հաստատելու ՀՀ Կառավարության N 526-Ն որոշման 42-րդ կետի՝ ( Եթե սույն կարգի 41-րդ կետով սահմանված ժամկետում մասնակիցը շտկում է արձանագրված անհամապատասխանությունը, ապա նրա հայտը գնահատվում է բավարար: Հակառակ դեպքում տվյալ մասնակցի հայտը գնահատվում է անբավարար և մերժվում է:) պահանջները՝

**ՈՐՈՇՈՒՄ ԵՄ՝**

1. Ներառել «Մեգա Օլիմպ» ՍՊԸ-ին 2 տարի ժամկետով գնումների գործընթացին մասնակցելու իրավունք չունեցող մասնակիցների ցուցակում:
2. Որոշման պատճենը սահմանված կարգով տեղադրել Կադաստրի կոմիտեի պաշտոնական կայքում և 1 աշխատանքային օրվա ընթացքում տրամադրել «Մեգա Օլիմպ» ՍՊԸ-ին:

Գլխավոր քարտուղարի

պարտականությունները կատարող՝

Գագիկ Եգանյան

